open-index/open-wikipedia-markdown huggingface dataset:
Beautiful Day

Το "**Beautiful Day**" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον δέκατο δίσκο τους *[[All That You Can't Leave Behind]]*, του 2000. Το τραγούδι κυκλοφόρησε και ως single, την ίδια χρονιά, και ήταν το πρώτο από τον εν λόγω δίσκο. Το single κατέληξε να έχει μεγάλη εμπορική επιτυχία, βοηθώντας τον δίσκο να γίνει πολυπλατινένιος, καθώς κι ένας από τους πιο επιτυχημένους του σχήματος.  Στο τραγούδι παρατηρείται μία δομή, που ταιριάζει στην πρώιμη δουλειά του σχήματος, ενώ ο Bono, που έγραψε τους στίχους, είπε ότι είναι ένα τραγούδι που λέει ότι ακόμα κι αν τα έχεις χάσει όλα, υπάρχουν λόγοι να είσαι ευχαριστημένος με αυτά που σου έχουν απομείνει. 

Το single, επίσης, κι αυτό κατέληξε να έχει μεγάλη εισπρακτική επιτυχία. Κατάφερε να μπει σε πολλά charts ανά τον κόσμο, ενώ έφτασε στο νούμερο 1 των αυστραλιανών, των καναδικών, των ολλανδικών, των φινλανδικών, των ιρλανδικών, των ιταλικών, των νορβηγικών, των ισπανικών και των βρετανικών charts. Στα αμερικανικά *[[Billboard Hot 100]]*, έφτασε έως και το νούμερο 21, ενώ στα  Dance Club Songs (*Billboard*), έφτασε στο νούμερο 1. Το single έγινε πλατινένιο στην Αυστραλία και τη Βραζιλία, και έως και σήμερα θεωρείται ένα από τα γνωστότερα τραγούδια του συγκροτήματος. Το τραγούδι παίζεται ανελλιπώς σε κάθε ζωντανή τους εμφάνιση από το 2001. Για την προώθηση του κομματιού είχε κυκλοφορήσει και video clip.

Το 2001, κέρδισε 3 βραβεία Grammy, ένα στην κατηγορία Τραγούδι της Χρονιάς, Ηχογράφηση της Χρονιάς και Best Rock Performance by a Duo or Group with Vocal. Το τραγούδι έχει συμπεριληφθεί σε αρκετές λίστες με τα καλύτερα τραγούδια όλων των εποχών. Ενδεικτικά, το 2003, το περιοδικό *Q*, σε μία special έκδοση, το συμπεριέλαβε ανάμεσα στα 1001 Καλύτερα Τραγούδια όλων των εποχών, κατατάσσοντας το στην 747η θέση. Το περιοδικό *[[Rolling Stone]]*, το συμπεριέλαβε σε μία παρόμοια λίστα με τα 500 Σπουδαιότερα Τραγούδια όλων των εποχών, κατατάσσοντας το στην 345η θέση. Το κομμάτι από τη στιγμή της κυκλοφορίας ου έχει διασκευαστεί μερικές φορές, ενώ χρησιμοποιήθηκε και σε μερικά Μέσα. 

## Παραπομπές


## Εξωτερικοί σύνδεσμοι
* Beautiful Day  στο MetroLyrics.com
* Beautiful Day στο YouTube

Κατηγορία:Τραγούδια του 2000
Κατηγορία:Singles του 2000
Κατηγορία:Τραγούδια των U2
Κατηγορία:Singles της Island Records
Rock the Casbah

Το "**Rock the Casbah**" είναι ένα τραγούδι του αγγλικού punk συγκροτήματος The Clash, το οποίο συμπεριλήφθηκε στον πέμπτο δίσκο τους, ονόματι *[[Combat Rock]]*, το 1982. Την ίδια χρονιά κυκλοφόρησε και ως single, το τρίτο από τον εν λόγω δίσκο. Το single σημείωσε μεγάλη εισπρακτική επιτυχία, φτάνοντας στο νούμερο 8 των αμερικανικών *[[Billboard Hot 100]]*. Ενώ στα αυστραλιανά και στα νεοζηλανδικά charts έφτασε στο νούμερο 3 και στο νούμερο 4 αντιστοίχως. Στα βρετανικά charts έφτασε στο νούμερο 30. 

Για την προώθηση του κομματιού γυρίστηκε και video clip. Πρόκειται για ένα από τα πιο γνωστά τραγούδια του σχήματος, του οποίου ο τίτλος ενέπνευσε και την ταινία *Rock the Casbah* (2012). Επίσης, μετά τις Επιθέσεις της 11ης Σεπτεμβρίου του 2001, το κομμάτι μπήκε στη λίστα ανάμεσα στα τραγούδια με απρεπή τίτλο. Το κομμάτι έχει υποστεί αρκετές διασκευές, μερικές από αυτές είναι των One Bad Pig, των Smith & Mighty και των Soncai System, μεταξύ άλλων.

## Μέλη
*Τζο Στράμερ – *φωνητικά, κιθάρα*
***Μικ Τζονς** – *κιθάρα, δεύτερα φωνητικά, ηχητικά εφφέ*
***Πολ Σίμονον** – *δεύτερα φωνητικά*
***Τοπερ Χιντον** – ''τύμπανα, πιάνο, μπάσο

## Παραπομπές


## Εξωτερικοί σύνδεσμοι
*"A Brief History of 'Rock the Casbah'" City Pages (15 December 1999)
* Rock the Casbah στο YouTube
* Rock the Casbah  στο MetroLyrics.com

Κατηγορία:Τραγούδια του 1982
Κατηγορία:Singles του 1982
Κατηγορία:Τραγούδια των The Clash
Κατηγορία:Πολιτικά τραγούδια
Κατηγορία:Πολύγλωσσα τραγούδια
Κατηγορία:Singles της Epic Records
Κατηγορία:Singles της Columbia Records
Κατηγορία:Singles της CBS Records
Κατηγορία:Dance-punk τραγούδια
Κατηγορία:Τραγούδια διαμαρτυρίας
Φουλκ Βερτράνδος της Προβηγκίας

Ο **Φουλκ Βερτράνδος της Προβηγκίας**, (Γερμανικά : *Fulk-Bertrand*, περί το 1014 – 27 Απριλίου 1051) ήταν Κόμης της Προβηγκίας (1030 - 1051) σε συμβασιλεία με τον ξάδελφο του Γουλιέλμο Γ΄ της Προβηγκίας (1030 - 1037) και μαζί με τον μικρότερο αδελφό του Γοδεφρείδο Α΄ (1030 - 1051) που τον διαδέχθηκε σαν μόνος κυβερνήτης.

## Βιογραφία
Ο Φουλκ Βερτράνδος ήταν ο δευτερότοκος γιος του Γουλιέλμου Β΄ κόμη της Προβηγκίας & Αρλ. Μεγαλύτερος αδελφός του ήταν ο Γουλιέλμος Δ΄ της Προβηγκίας και νεότερος ο Γοδεφρείδος Α΄ της Προβηγκίας. 
Οι τρεις αδελφοί διαδέχθηκαν τον πατέρα τους το 1018. Το 1031 απεβίωσε ο Γουλιέλμος Δ΄ και έμειναν οι δύο νεότεροι αδελφοί. Με τον Γοδεφρείδο Α΄ έκανε δωρεά στα αββαεία του Κλυνύ το 1037 και του Αγ. Βίκτωρος στη Μασσαλία το 1040. Ήταν μεγάλος υποστηρικτής της αναβίωσης του μοναχισμού των αρχών του 11ου αι. στην Προβηγκία. Πιο πριν οι Σαρακηνοί, με επίκεντρο το Φραξινέτ(ουμ), λεηλατούσαν την Προβηγκία και κατέστρεψαν τους ναούς και τις μονές. Ο Φουλκ-Βερτράνδος συγκάλεσε Σύνοδο κληρικών και ευγενών με σκοπό τη χρηματοδότηση των αββαείων του Αγ. Προμάσιου στο Φολκαλκιέ και του Μπρεμετένσε  στο Γκαπ.

Στον πάππο τους είχαν χορηγηθεί οι πρόσοδοι των κάστρων της Προβηγκίας, αλλά οι δύο αδελφοί κατάτμησαν τη χώρα σε ελεύθερους φεουδαρχικά υποτελείς, το οποίο έγινε αρχή της αποδυνάμωσης της κομητείας. Παρά τη γενναιοδωρία των δύο αδελφών, ο Φουλκ-Βερτράνδος αναγκάστηκε να επιτεθεί στον Φουλκ υποκόμη της Μασσαλίας και να καταστρέψει την Τουλόν.
Τo 1051 απεβίωσε και ο Γοδεφρείδος Α΄ έμεινε μόνος κόμης της Προβηγκίας.

## Οικογένεια
Νυμφεύθηκε την Χίλντεγκαρντ και είχε τέκνα:
* Γουλιέλμος Βερτράνδος της Προβηγκίας απεβ. 1094, κόμης της Προβηγκίας.
* Γοδεφρείδος Β΄ τη Προβηγκίας απεβ. 1067, κόμης του Φορκαλκιέ.

## Παραπομπές


## Πηγές
* Lewis, Archibald R. *The Development of Southern French and Catalan Society, 718&ndash;1050*. University of Texas Press: Austin, 1965.
* Medieval Lands Project: Provence.
* The Plantagenet Ancestry by William Henry Turton, Page 11.

Κατηγορία:Οίκος των Μποζονιδών
Γουλιέλμος Βερτράνδος της Προβηγκίας

Ο **Γουλιέλμος Βερτράνδος της Προβηγκίας**, (Γαλλικά ː *Guillaume-Bernard*, πέθανε στις 28 Ιουλίου 1094) μέλος του Οίκου των Μποζονιδών ήταν Κόμης και Μαγδράβος της Προβηγκίας (1062 - 1094) σε συμβασιλεία με τον μικρότερο αδελφό του Γοδεφρείδο Β΄ (1062 - 1067) και τον ξάδελφο του Βερτράνδο Β΄ (1062 - 1094).

## Βιογραφία

Ο Γουλιέλμος Βερτράνδος ήταν γιος του Φουλκ-Βερτράνδου κόμη της Προβηγκίας και της Χίλντεγκαρντ.
Το 1051 διαδέχθηκε τον πατέρα του ως κόμης. Ο θείος του Γοδεφρείδος Α΄ της Προβηγκίας ήταν επίσης κόμης και μάργραβος της Προβηγκίας. Ο τίτλος του μαργράβου δινόταν στον πρεσβύτερο κόμη μόνο, έτσι όταν το 1062 απεβίωσε ο θείος του, ο Γουλιέλμος-Βερτράνδος έλαβε και τον τίτλο του μαργράβου. 

Το 1081 ο Γουλιέλμος-Βερτράνδος αποκήρυξε τη συμμαχία του με τον Γερμανό βασιλιά και ορκίστηκε πίστη στον πάπα. 
Όταν απεβίωσε το 1094 τον διαδέχθηκε ο Ραϋμόνδος Δ΄ της Τουλούζης κόμης της Τουλούζης, σύζυγος της εξαδέλφης του Γκέρμπεργκας. Έτσι η Προβηγκία πέρασε στον Οίκο του Ρουέργκ.

## Οικογένεια

Νυμφεύτηκε πρώτα την Τερέζα των Χιμένεθ, κόρη του Ραμίρο Α΄ της Αραγωνίας.

Αργότερα ο Γουλιέλμος-Βερτράνδος έκανε δεύτερο γάμο με την Αδελαΐδα του Καβένεθ και είχε τέκνο:

*Αδελαΐδα, κληρονόμησε την κομητεία του Φολκαλκιέ από τον θείο της Γοδεφρείδο Β΄.

## Παραπομπές
 		


## Εξωτερικοί σύνδεσμοι

*Medieval Lands: Provence.

Κατηγορία:Οίκος των Μποζονιδών
Κατσικάνια

Τα **Κατσικάνια** είναι περιοχή της πόλης του Άργους. Βρίσκονται στα βόρεια σύνορα της πόλης και οριοθετούνται νότια από την διασταύρωση του Ιερού Ναού Αγίου Νικολάου (Παλαιού), βόρεια και ανατολικά από τον Ίναχο ποταμό (και τον ομώνυμο οικισμό) και δυτικά από την Ε.Ο. Άργους-Κορίνθου. Είναι η πρώτη συνοικία του Άργους που συναντά ο ερχόμενος από Αθήνα επισκέπτης στα αριστερά του, περίπου δύο χιλιόμετρα πριν προσεγγίσει την κύρια είσοδο της πόλης (γέφυρα Ξεριά).

Τα Κατσικάνια είναι αραιοκατοικημένη αγροτική κυρίως περιοχή, που στο μεγαλύτερό της μέρος αποτελείται από πορτοκαλεώνες και άλλες καλλιέργειες εσπεριδοειδών ανάμεσα στις οποίες υπάρχουν διάσπαρτες κατοικίες. Το μικροκλίμα της περιοχής είναι εξαιρετικό για τέτοιου είδους καλλιέργειες αφού η θερμοκρασία κατά τους μήνες του χειμώνα είναι ηπιότερη σε σχέση με τον υπόλοιπο αργολικό κάμπο, προσδίδοντας έτσι στο πορτοκάλι των Κατσικανίων ιδιαίτερη φήμη ανάμεσα στα εσπεριδοειδή της Αργολίδας. Τα τελευταία χρόνια παρατηρείται επίσης αυξημένη τάση της καλλιέργειας ελαιοδένδρων.

Στα Κατσικάνια έχουν την έδρα τους μερικές από τις σημαντικότερες βιομηχανίες της Αργολίδας, οι οποίες δραστηριοποιούνται στην επεξεργασία και χυμοποίηση εσπεριδοειδών, στην κατασκευή αντλιών, στην σωληνουργία  καθώς και μια ζυθοποιεία. Επίσης το μεγαλύτερο σούπερ-μάρκετ της πόλης βρίσκεται στην περιοχή όπως και τα κτίρια του πρώην Γαλακτοκομικού Συνεταιρισμού Αργολίδας.

Κατηγορία:Άργος
Ίνριντ της Νορθουμβρίας

Ο **Ίνριντ της Νορθουμβρίας**, βασιλιάς της Νορθουμβρίας στις αρχές του 9ου αιώνα ήταν γιος του Ίρντγουλφ της Νορθουμβρίας και διάδοχος του Έλφβαλντ Β΄ της Νορθουμβρίας. Η μόνη καταγραφή που υπάρχει για τον ίδιο στο Αγγλοσαξωνικό χρονικό αναφέρει ότι το 829 ο Εγβέρτος του Ουέσσεξ *"οδήγησε στρατό εναντίον των Νορθουμβρίων στο Ντορέ και υπέβαλε τους όρους του για υποταγή, όταν έγιναν αποδεκτοί επέστρεψε στην πατρίδα του"*.

Ο Ρογήρος του Γουεντόβερ αναφέρει ότι ο Ίνριντ βασίλευσε το διάστημα 810 - 840, το έργο του 12ου αιώνα *"Ιστορία της εκκλσίας του Νταρχάμ"* καταγράφει στον Ίνριντ περίοδο βασιλείας 33 ετών αλλά ένα νόμισμα του Ίνριντ που ανακαλύφτηκε πρόσφατα χρονολογείται το 850. Οι μεγάλες ταραχές που είχαν ξεσπάσει στην Νορθουμβρία εκείνη την περίοδο δείχνουν ότι μόνο μια σημαντική προσωπικότητα θα μπορούσε να κατορθώσει μια τόσο μεγάλη σε διάρκεια βασιλεία, μετά τον θάνατο του η κυριαρχία της Νορθουμβρίας στη Βρετανία κατέρρευσε.
Ο πατέρας του εκθρονίστηκε από τον Έλφβαλντ για άγνωστο λόγο (806), σύμφωνα με την *"Ιστορία της εκκλησίας του Νταρχάμ"* ο Έλφβαλντ βασίλευσε δυο χρόνια και τον διαδέχθηκε ο γιος του Ίρντγουλφ Ίνριντ. Οι πηγές των Φράγκων ωστόσο έχουν αντίθετη γνώμη, αναφέρουν ότι ο πατέρας του μετά την εξορία του από την Νορθουμβρία έγινε δεκτός από τον Καρλομάγνο και τον πάπα ο οποίος τον έστειλε με συνοδεία πίσω στην πατρίδα του για να αναλάβει ξανά τον θρόνο. Οι συνθήκες της διαδοχής του πατέρα του παρουσιάζουν όλες μεγάλες διαφωνίες και αβεβαιότητα αλλά όλες οι πηγές τελικά συμφωνούν ότι τον Ίνριντ διαδέχθηκε ο γιος του Έθελρεντ Β΄ της Νορθουμβρίας. 
Την περίοδο της βασιλείας του Ίνριντ κόπηκαν νομίσματα νέας μορφής με χαμηλότερη περιεκτικότητα σε ασήμι, τα νομίσματα αργότερα κόπηκαν αποκλειστικά με ορείχαλκο, στο νομισματοκοπείο της Γιορκ κόπηκε μεγάλος αριθμός νομισμάτων τα οποία έχουν διασωθεί μέχρι και σήμερα. Ο Χίγκαμ αναφέρει ότι κυκλοφόρησαν χιλιάδες νομίσματα τα οποία χρησιμοποιήθηκαν περισσότερο για το εξωτερικό εμπόριο, οι ίδιοι οι Νορθούμβριοι στην καθημερινή τους ζωή τα χρησιμοποιούσαν ελάχιστα.

## Παραπομπές
 		


## Πηγές

*Higham, N.J., The Kingdom of Northumbria AD 350-1100 (Stroud: Sutton, 1993). 
*Kirby, D.P., The Earliest English Kings (London: Unwin Hyman, 1991). 
*Rollason, David (2004). "Eardwulf (fl. 796–c.830), king of Northumbria". Oxford Dictionary of National Biography. Oxford University Press. Retrieved 2007-10-03.

## Εξωτερικοί σύνδεσμοι

*Ίνριντ

Κατηγορία:Βασιλείς της Νορθουμβρίας
Κατηγορία:Βασιλικός Οίκος της Νορθουμβρίας
Βερτράνδος Β΄ της Προβηγκίας

Ο **Βερτράνδος Β΄ της Προβηγκίας** (Γαλλικά ː *Bertrand II*, περί το 1050 - 1094) μέλος του Οίκου των Μποζονιδών ήταν Κόμης της Προβηγκίας και της Αρλ (1062 - 1094) σε συμβασιλεία με τα πρώτα ξαδέλφια του Γουλιέλμο Βερτράνδο (1062 - 1094) και Γοδεφρείδο Β΄ (1062 - 1067).

## Βιογραφία

Ο Βερτράνδος Β΄ ήταν ο μόνος γιος του Γοδεφρείδου Α΄ κόμη της Προβηγκίας & Αρλ και της Στεφανίας.
Το 1062 διαδέχθηκε τον πατέρα του. Υπάρχει αρκετή σύγχυση όσον αφορά τους τελευταίους κόμητες της πρώτης δυναστείας της Προβηγκίας: και ο Γοδεφρείδος Α΄ και ο αδελφός του Φουλκ Βερτράνδος της Προβηγκίας είχαν γιους με το όνομα Γουλιέλμος ή Βερτράνδος. Φαίνεται πως και ο εξάδελφός του Γουλιέλμος Βερτράνδος της Προβηγκίας ήταν μάργραβος (marchio), ώσπου απεβίωσε το 1094 και τον διαδέχθηκε η σύζυγος του (αγνώστου ονόματος) αδελφής τού Βερτράνδου Β΄, ο Ραϋμόνδος Δ΄ της Τουλούζης. Έτσι η Προβηγκία πέρασε στον Οίκο του Ρουέργκ.

## Παραπομπές


## Πηγές
*Medieval Lands Project: Provence

Κατηγορία:Οίκος των Μποζονιδών
Γοδεφρείδος Β΄ της Προβηγκίας

Ο **Γοδεφρείδος Β΄**, (Γαλλικά ː *Geoffroi II*, πέθανε στις 13 Φεβρουαρίου 1067) μέλος του Οίκου των Μποζονιδών ήταν Κόμης της Προβηγκίας και ο πρώτος κόμης του Φορκαλκιέ (1062 - 1067) σε συμβασιλεία με τον μεγαλύτερο αδελφό του Γουλιέλμο Βερτράνδο και τον ξάδελφο του Βερτράνδος Β΄ (1062 - 1067).

## Βιογραφία

Ο Γοδεφρείδος Β΄ ήταν ο δευτερότοκος γιος του Φουλκ-Βερτράνδου κόμη της Προβηγκίας και της Χίλντεγκαρντ. Μεγαλύτερος αδελφός του ήταν ο Γουλιέλμος Βερτράνδος της Προβηγκίας.
Το 1062 οι δύο αδελφοί διαδέχθηκαν τον πατέρα τους: ο Γουλιέλμος-Βερτράνδος στην Προβηγκία και ο Γοδεφρείδος Β΄ το Φορκαλκιέ· ο τίτλος του μαγδράβου δινόταν στον πρεσβύτερο κόμη, έτσι μάγδραβος έγινε ο θείος τους Γοδεφρείδος Α΄ της Προβηγκίας. Αναφέρεται και ως κόμης της Προβηγκίας, είτε διότι ήταν μαζί με τον αδελφό και τον θείο του, είτε διότι το Φορκαλκιέ εθεωρείτο μέρος της Προβηγκίας. 
Υπέγραψε ένα καταστατικό με τον αδελφό του το 1064. Απεβίωσε λίγο μετά, το 1065 ή 1067. Κόμης της Προβηγκίας ήταν ο εξάδελφός του Βερτράνδος Β΄ της Προβηγκίας (γιος του Γοδεφρείδου Α΄), που απεβίωσε το 1093 άτεκνος.

## Οικογένεια

Νυμφεύτηκε την Ερμενγάρδη. Δεν είχε (γνωστά) τέκνα.

## Παραπομπές
 		


## Εξωτερικοί σύνδεσμοι

*ΠΡΟΒΗΓΚΙΑ

Κατηγορία:Οίκος των Μποζονιδών
Μπρίνια Ηλείας

Τα **Μπρίνια Ηλείας** είναι παραθαλάσσιος οικισμός  με 148 κατοίκους (απογραφή 2011). Βρίσκεται 60 χιλιόμετρα βορειοδυτικά του Πύργου Ηλείας σε υψόμετρο 5 μέτρων. Ανήκει στο τοπικό διαμέρισμα Μανολάδος. Μετά την εφαρμογή του προγράμματος Καλλικράτης εντάχθηκε στο Δήμο Ανδραβίδας - Κυλλήνης του νομού Ηλείας. Την περίοδο 1997-2010 με το πρόγραμμα Καποδίστριας υπαγόταν στο Δήμο Βουπρασίας.  

Βρίσκεται στον κόλπο της Κυλλήνης, και στην παραλία της γεννούν αυγά οι χελώνες καρέτα-καρέτα. Η παραλία είναι αμμώδης και η υποθαλάσσια βλάστηση είναι κυρίως τοπικά λιβάδια φανερόγαμων.

## Πληθυσμιακή εξέλιξη

## Παραπομπές


## Εξωτερικοί σύνδεσμοι
* Μετεωρολογικά στοιχεία και φωτογραφίες της περιοχής.

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Κατηγορία:Εθνικό Πάρκο υγροτόπων Κοτυχίου Στροφυλιάς
Μικρός Κλέφτης

Ο **Στυλιανός "Στέλιος" Κρουστάλλης** (Θεσσαλονίκη, 17 Μαρτίου 1984), ευρύτερα γνωστός ως **Μικρός Κλέφτης**, **Πιλότος**, **Φωνή Κυκλώνας**, **Τιμόν,** **Φλεγόμενο Αστρικό Φαινόμενο,**  και **Μπάνικος Πανικός**, είναι Έλληνας ράπερ και μέλος των hip hop συγκροτημάτων Βόρεια Αστέρια, Ανάποδα Καπέλα και Άλυτοι Γρίφοι. Είναι , κατά γενική ομολογία, ο καλύτερος και πιο ολοκληρωμένος ράπερ καθώς και ο
καλύτερος freestyler στην ελληνική ραπ Κοινότητα.

## Βιογραφία
Γεννήθηκε και μεγάλωσε στη Θεσσαλονίκη. Ξεκίνησε ως καλλιτέχνης γκραφίτι στους 2G (Good Guys) το 1997, και δύο χρόνια αργότερα αποφάσισαν να ασχοληθούν με τη μουσική, δημιουργώντας τα Βόρεια Αστέρια (με τον Λεξ, τον Τζαμάλ και τον Ζηνων και τον Mondi). Το 2003 αποτελεί μια χρονιά ορόσημο για αυτόν και το crew του, καθώς κυκλοφόρησαν οι πρώτες πέντε δισκογραφικές δουλειές τους. Μέχρι σήμερα έχει κυκλοφορήσει τέσσερα άλμπουμς με τα Βόρεια Αστέρια, δύο με τα Ανάποδα Καπέλα (μαζί με τον Λεξ), δύο με τους Άλυτους Γρίφους (μαζί με τον 3D) και επτά σόλο. Έχει συμμετάσχει σε πολλές δουλειές άλλων δημοφιλών, και όχι μόνο, καλλιτεχνών και παραγωγών. Ο Μικρός Κλέφτης επίσης, έχει και το δικό του studio, το Πιλοτήριο, μέσα από το οποίο τα τελευταία 20 χρόνια, έχουν περάσει πάρα πολλοί καλλιτέχνες, ενώ παράλληλα εκεί πραγματοποιούνταν ή μίξη και οι ηχογραφήσεις για τις σόλο δουλειές του, καθώς και οι ηχογραφήσεις για τις δισκογραφικές δουλειές των Βορείων Αστεριών.

## Δισκογραφία
### Σόλο
**Μιά Του Κλέφτη* (2002)
**Ο Θεός Αγαπάει Τον Κλέφτη* (2002)
**Φωνή Κυκλώνας* (2003)
**Όσο Ακούς Μαθαίνεις* (2004)
**Lost Tapes* (EP) (2004)
**Άμεση Επέμβαση* (2009)
**Lost Tapes Vol.2 (2012)*
**Απίστευτο* (EP) (2014)
**Μαύρο Αυτοκίνητο* (2015)
**Βασιλιάδες Του Τίποτα* (2018)
**Cash Out* (2023) (σε συνεργασία με Tsaki)
**Lost Tapes Vol.3 (2024)*
**CR3AM T3AM* (2025) (σε συνεργασία με , V!)

### Με τα Βόρεια Αστέρια
* *Χαλαρά* (2003)
* *Χαλαρότερα* (2004)
* *Τα αυθεντικά της πόλης* (2010)
* *5 Αστέρων* (2010)

### Με τους Άλυτους Γρίφους
* *Νέκυια* (2003)
* *Πύρινο δίδυμο*  (2004)

### Με τα Ανάποδα Καπέλα
* *Δεν μας ξες καλά* (2007)
* *Film Noir* (2012)
**Singles**
**Το Τσακάλι* (2015)
**Πρωταπριλιά* (2016)
**Triple sec* (2016)
**Χάρτινα Όνειρα* (2016)
**Νέμεσις* (2017)
**Arcade* (2019)
**Documento Freestyle* (2019)
**Buzz* (2020)
**Λεφτα Δυναμη & Respect* (2020)
**TSL* (2021)
**OG* (2022)
**Δεν Με Πήραν Σοβαρά* (2024)
**Pellegrino* (2024)
**CITY BOY* (2025)

Κατηγορία:Έλληνες ράπερ
Ευθύμης Μπίλιος

Ο **Ευθύμης Μπίλιος**, γνωστός και ως απλά **Ευθύμης**, είναι Έλληνας ράπερ και μέλος του συγκροτήματος Αρτέμης/Ευθύμης. Υπήρξε επίσης και μέλος του συγκροτήματος Terror X Crew.

## Καριέρα
### Πρώτα χρόνια και Terror X Crew
Ο Ευθύμης γεννήθηκε στην Καλογρέζα Αττικής και από μικρή ηλικία είχε έρθει σε επαφή με την hip hop κουλτούρα. Οι Terror X Crew ξεκίνησαν ως γκράφιτι crew το 1989. Το 1992 ο Ευθύμης, μαζί με τον Αρτέμη Φανουργιάκη, γνώρισαν τον Χρυσοβαλάντη Στραβαλέξη και δημιούργησαν το συγκρότημα. Το 1995 έχουν την πρώτη τους κυκλοφορία, το ομώνυμο maxi single/EP *Terror X Crew*, μια κυκλοφορία που έγινε από την ανεξάρτητη δισκογραφική εταιρεία Studio II Records.  Μετά από 10.000 πωλήσεις σε σύντομο χρονικό διάστημα το συγκρότημα αφήνει τη Studio II για την FM Records. Από τη νέα τους εταιρεία κυκλοφορεί το 1997 το πρώτο τους άλμπουμ μεγάλης διάρκειας, το *Η Πόλις Εάλω*. Το 1999 ακολουθεί το Η γεύση του μένους που όπως και το Η πόλις εάλω έγιναν χρυσοί δίσκοι. Το 2001 κυκλοφορούν τον δίσκο *Έσσεται Ήμαρ* που ήταν και ο τελευταίος τους. Μετά από αυτόν τον δίσκο το συγκρότημα διαλύθηκε.

### Επιστροφή και Αρτέμης/Ευθύμης
Οι δυο MCs, μετά τη διάλυση των Terror X Crew, κι έπειτα από μικρό διάλειμμα, επέστρεψαν με την κυκλοφορία του δίσκου *Εγείρεσθε, Άγωμεν Εντεύθεν*. Ως συγκρότημα με τους Αρτέμη/Ευθύμη, έχει πειραματιστεί σε διάφορα είδη μουσικής, ξεφεύγοντας από τον χαρακτηριστικό ήχο του hip hop, για παράδειγμα: electro, metal κτλ. Ως Αρτέμης/Ευθύμης κυκλοφόρησαν άλλον έναν δίσκο.

### Σόλο καριέρα
Ο πρώτος προσωπικός δίσκος του Ευθύμη κυκλοφόρησε μέσα από το προσωπικό του κανάλι στο YouTube στις 21 Μαρτίου του 2015 και έχει τίτλο *Εκδοχή Έψιλον*.

## Δισκογραφία
**Με Terror X Crew**
* *Terror X Crew* (Studio II Records, 1995, EP)
* *Η Πόλις Εάλω* (FM Records/State Of Da Boom, 1997)
* *Η Γεύση του Μένους* (FM Records/Ηχοκρατορία, 1999)
* *[[Έσσεται Ήμαρ]]* (FM Records/Ηχοκρατορία, 2001)
**Με Αρτέμης Ευθύμης**
* *Εγείρεσθε, Άγωμεν Εντεύθεν* (FM Records, 2004)
* *Ο Διαλεχτός Της Άρνησης Κι Ο Ακριβογιός Της Πίστης* (Heaven, 2007)
**Σόλο**
* *Εκδοχή Έψιλον* (2015)

## Παραπομπές


## Εξωτερικοί σύνδεσμοι
*Επίσημη ιστοσελίδα 
*Ευθύμης Έψιλον στο Youtube 

Κατηγορία:Έλληνες ράπερ
Κατηγορία:Έλληνες στιχουργοί
Εχσάν Χατζισαφί

Ο **Εχσάν Χατζισαφί** (25 Φεβρουαρίου 1990) είναι Ιρανός διεθνής ποδοσφαιριστής, ο οποίος αγωνίζεται ως αριστερός αμυντικός στην Εθνική Ιράν. Ο Χατζισαφί είναι γνωστός ως ένας πολυσύνθετος παίχτης που αγωνίζεται σε πολλές θέσεις της άμυνας και του κέντρου.

## Σταδιοδρομία σε συλλόγους
Ξεκίνησε την επαγγελματική του σταδιοδρομία το 2006, όταν αγωνίστηκε στη Σεπαχάν. Από εκεί έφυγε το 2015, αφού η σεζόν 2011-12, είχε δοθεί δανεικός στην Τράκτορ Σάσι. Μετά το Ιράν πήγε στη Γερμανία, όπου αγωνίστηκε για μία σεζόν στην ΦΣΦ Φραγκφούρτης, κατόπιν γύρισε στη Σεπαχάν, όπου έφυγε τελικά το 2017 και ήρθε στην Ελλάδα για τον Πανιώνιο. Έως τώρα έχει κατακτήσει τρία Κύπελλα Χαζφί, ενώ τη σεζόν 2007-08, είχε ανακηρυχθεί ο Καλύτερος Νέος Παίχτης του ιρανικού πρωταθλήματος.

Το 2009, επιλέχτηκε από το Goal.com, ως ένας από τους πιο υποσχόμενους Ασιάτες ποδοσφαιριστές.

Τον Αύγουστο του 2021 υπέγραψε διετές συμβόλαιο με την Α.Ε.Κ. και κατέκτησε ένα πρωτάθλημα (2022-23) και ένα κύπελλο Ελλάδας (2022-23). Το 2023 ανανέωσε το συμβόλαιό του και παρέμεινε στην ομάδα μέχρι το 2025.

## Διεθνής σταδιοδρομία
Έως τώρα με την Εθνική του Ιράν, έχει αγωνιστεί στο Ασιατικό Κύπελλο Ποδοσφαίρου 2011, το Παγκόσμιο Κύπελλο Ποδοσφαίρου 2014, το Ασιατικό Κύπελλο Ποδοσφαίρου 2015 και το Παγκόσμιο Κύπελλο Ποδοσφαίρου 2018. Επελέγη στο ρόστερ της ομάδας για το Μουντιάλ 2022.

## Παραπομπές


## Εξωτερικοί σύνδεσμοι
* 

Κατηγορία:Ιρανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιράν Κ20
Κατηγορία:Ποδοσφαιριστές Εθνικής Ιράν
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΦΣΦ Φραγκφούρτης
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ελλάδα
Κατηγορία:FIFA Century Club
Κατηγορία:Ποδοσφαιριστές Τράκτορ Σάσι
Κατηγορία:Ποδοσφαιριστές Προ Λιγκ Ιράν
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Κρατικός παρεμβατισμός

**Κρατικό παρεμβατισμό** ονομάζουμε τη πολιτική κατάσταση στην οποία το κράτος παρεμβαίνει με διάφορους τρόπους στη κοινωνία και στη λειτουργία της αγοράς, για να διασφαλίσει τη δικαιοσύνη, την ομαλή λειτουργία της οικονομίας και την ευημερία του πληθυσμού.

Ο κρατικός παρεμβατισμός συναντάται σε όλα τα κράτη της ιστορίας σε μικρό ή μεγάλο βαθμό και σχετίζεται με πολλές πτυχές της σύγχρονης ζωής όπως η φορολογία, η υποχρεωτική παιδεία, η καταπολέμηση του εγκλήματος της απάτης, αδικίας, απαγόρευση της δουλείας, προστασία του καταναλωτή και του περιβάλλοντος κ.α.

Ο κρατικός παρεμβατισμός εάν γίνει ανεξέλεγκτος και παράλληλα κοινωνικά επιθυμητός τότε δημιουργούνται οι κατάλληλες συνθήκες για τη δημιουργία ενός ολοκληρωτικού καθεστώτος.

Ο κρατικός παρεμβατισμός συναντάται σε δύο μορφές: σε οικονομικό και κοινωνικό.

Κατηγορία:Πολιτική ανά ζήτημα
Έλφβαλντ Β΄ της Νορθουμβρίας

Ο **Έλφβαλντ Β΄ της Νορθουμβρίας**, σφετεριστής βασιλιάς της Νορθουμβρίας (806 - 808) διαδέχθηκε τον Ίρντγουλφ της Νορθουμβρίας μετά την εκθρόνιση του (806). Η πληροφορία παρέχεται από ανώνυμα κείμενα των Σαξόνων και από τον μετέπειτα ιστορικό Ρογήρο του Γουεντόβερ, ο Ρογήρος ισχυρίζεται ότι ο Έλφβαλντ ανέτρεψε τον Ίρντγουλφ. 
Ο Ίρντγουλφ κατέφυγε στην αυλή του βασιλιά των Φράγκων Καρλομάγνου και στην συνέχεια στον πάπα Λέων Γ΄ σύμφωνα με τις Φραγκικές πηγές μετά από μια διετία (808) με την βοήθεια του αυτοκράτορα και του πάπα ανέτρεψε τον σφετεριστή Έλφβαλντ και επανήλθε στον θρόνο του. Οι Αγγλοσαξονικές πηγές αναφέρουν αντίθετα ότι ο Έλφβαλντ ανατράπηκε την ίδια χρονιά αλλά δεν τον διαδέχθηκε ο Ίρντγουλφ, τον διαδέχθηκε ο γιος του Ίνριντ της Νορθουμβρίας. Σύμφωνα με γραπτές πηγές κατά την διάρκεια της βασιλείας του Έλφβαλντ Β΄ κόπηκε μεγάλος αριθμός από νομίσματα στο νομισματοκοπείο της Γιορκ από έναν νομισματοκόπο με το όνομα Κάθχιρντ.
Ο συγγραφέας Κόλλινγκουντ (1854 - 1932) στο έργο του *"Οι προτιμήσεις του βασιλιά Έλφβαλντ"* (1917) δίνει αναλυτικές περιγραφές για την βασιλεία του Έλφβαλντ, το έργο του ήταν προϊόν βαθύτατης μελέτης της ιστορίας της Νορθουμβρίας το οποίο στην συνέχεια ανατυπώθηκε (1919).

## Πηγές

*Kirby, D.P., The Earliest English Kings. London: Unwin Hyman, 1991.
*Rollason, David (2004). "Eardwulf (fl. 796–c.830), king of Northumbria". Oxford Dictionary of National Biography. Oxford University Press. Retrieved 2007-10-03.
*Yorke, Barbara, Kings and Kingdoms of early Anglo-Saxon England. London: Seaby, 1990. 

## Εξωτερικοί σύνδεσμοι

*Έλφβαλντ

Κατηγορία:Βασιλείς της Νορθουμβρίας
Σάσα Κλέμεντς

Η **Σάσα Νικόλ Κλέμεντς** (αγγλικά: *Sasha Nicole Clements*, 14 Μαρτίου 1990) είναι Καναδή ηθοποιός και μοντέλο.

## Φιλμογραφία
### Κινηματογράφος

## Παραπομπές


## Εξωτερικοί σύνδεσμοι
* Η Σάσα στην IMDb
* Η Σάσα στο Twitter

Κατηγορία:Καναδές ηθοποιοί κινηματογράφου
Κατηγορία:Καναδές μοντέλα
Κατηγορία:Καναδές ηθοποιοί τηλεόρασης
Το Πάρτι (ταινία, 2017)

***Το Πάρτι*** (πρωτότυπος τίτλος: ***The Party***) είναι βρετανική ασπρόμαυρη ταινία του 2017 σε σκηνοθεσία και σενάριο της Σάλι Πότερ.

Στο Διεθνές Φεστιβάλ Κινηματογράφου Βερολίνου κέρδισε το Guild Film Prize και ήταν υποψήφια για τη Χρυσή Άρκτο.

## Πλοκή
Η Τζάνετ, πολιτικός της αντιπολίτευσης, μόλις έχει γίνει υπουργός Υγείας στη σκιώδη κυβέρνηση του κόμματός της και διοργανώνει στο σπίτι της ένα πάρτι. Στη συνάθροιση παρευρίσκονται ο σύζυγός της Μπιλ, η φίλη της Έιπριλ με τον ιδιόρρυθμο σύντροφό της Γκότφριντ, που είναι θεραπευτής, η καθηγήτρια Μάρθα με τη σύντροφό της Τζίνι, που είναι σεφ, και τον τραπεζίτη Τομ, ο οποίος λέει πως η σύζυγός του Μαριάν θα έρθει αργότερα.

Όσο βρίσκεται στην κουζίνα, η Τζάνετ μιλά στο κινητό με την παράλληλη σχέση της, ενώ ο Τομ πηγαίνει στο μπάνιο, παίρνει κοκαΐνη και βγάζει ένα όπλο από το σακάκι του. Στη συνέχεια, η Μάρθα και η Τζίνι ανακοινώνουν ότι η Τζίνι περιμένει τρίδυμα. Ο Μπιλ δηλώνει σε όλους ότι έχει διαγνωσθεί με καρκίνο και είναι σε τελικό σταδιο, προκαλώντας πανικό. Η Τζάνετ στέλνει μήνυμα στην παράλληλη σχέση της και λέει πως χωρίζουν γιατί ο Μπιλ είναι άρρωστος και λέει στον Μπιλ ότι θα μείνει μαζί του μέχρι το τέλος. Ο Μπιλ, όμως, της λέει πως θέλει να περάσει το τέλος της ζωής του με μία άλλη γυναίκα, τη Μαριάν. Η Τζάνετ σοκάρεται και τον χαστουκίζει. ενώ ο Τομ αρχίζει να ανησυχεί μήπως η Τζίνι έχει καταλάβει ότι παίρνει κοκαΐνη. Τότε αποκαλύπτεται ότι η Μάρθα τα ήξερε όλα και ότι ο Μπιλ με τη Μαριάν βρισκόντουσαν στο σπίτι της.  Στη συνέχεια ο Τομ, πετάει το όπλο του στον κάδο στον κήπο.

Όταν πηγαίνει η Τζάνετ στον κήπο, βρίσκει το όπλο και κλειδώνεται με αυτό στο μπάνιο. Στο μπάνιο μπαίνει και η Έιπριλ, η οποία υποστηρίζει την Τζάνετ. Παράλληλα η Τζίνι θέλει να χωρίσει με την Μάρθα γιατί ο Μπιλ αποκάλυψε ότι είχαν και ερωτική σχέση όταν ήταν φοιτήτριες αλλά και γιατί η Μάρθα δεν είναι θερμή με την εγκυμοσύνη της Τζίνι. Ο Τομ καυγαδίζει με τον Μπιλ και τον χτυπάει με γροθιά στο πρόσωπο. Ο Μπιλ βρίσκεται ακίνητος στο πάτωμα και τον επαναφέρει η Τζάνετ. 

Στο τέλος, χτυπά το κουδούνι και όλοι περιμένουν ότι είναι η Μαριάν. Η Τζάνετ πηγαίνει παίρνει το όπλο και ανοίγει την πόρτα, σημαδεύει τον επισκέπτη και λέει: "Είπες ότι  αγαπούσες εμένα!", εννοώντας ότι μιλάει στην Μαριαν γνωρίζοντας πλέον ότι είχε δεσμό με τον άντρα της τον Μπιλ.

## Διανομή
*Κριστίν Σκοτ Τόμας ως Τζάνετ
*Τίμοθι Σπολ ως Μπιλ
*Πατρίσια Κλάρκσον ως Έιπριλ
*Έμιλι Μόρτιμερ ως Τζίνι
*Τσέρι Τζόουνς ως Μάρθα
*Κίλιαν Μέρφι ως Τομ
*Μπρούνο Γκαντς ως Γκότφριντ

## Παραπομπές


Κατηγορία:Βρετανικές ταινίες της δεκαετίας 2010
Κατηγορία:Βρετανικές ταινίες μαύρης κωμωδίας
Κατηγορία:Βρετανικές ασπρόμαυρες ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Αγγλόφωνες ταινίες
Κατηγορία:Ταινίες του 2017
Κατηγορία:Ταινίες παραγωγής Roadside Attractions
Έθελρεντ Β΄ της Νορθουμβρίας

Ο **Έθελρεντ Β΄ της Νορθουμβρίας**, βασιλιάς της Νορθουμβρίας στα μέσα του 9ου αιώνα ήταν γιος και διάδοχος του Ίνριντ της Νορθουμβρίας αλλά οι ημερομηνίες που ανέβηκε στον θρόνο είναι άγνωστες. Ο Νίκολας Χιγκάμ τοποθετεί την περίοδο βασιλείας του μεταξύ 840 - 848 μέχρι την δολοφονία του (848) με ένα διάλειμμα (844) με τον σφετερισμό του θρόνου από τον Ρέντγουλφ της Νορθουμβρίας ο οποίος σκοτώθηκε την ίδια χρονιά σε μάχη εναντίον των Βίκινγκ. Η συγγραφέας Μπάρμπαρα Γιόρκε (γεν. 1951) επιβεβαιώνει ότι ήταν γιος του προκατόχου του Ίνριντ και τοποθετεί τον θάνατο του το 848 ή το 849.  Ο Κίρμπι αντίθετα πιστεύει ότι η άνοδος του στον θρόνο πραγματοποιήθηκε το 844, ισχυρίζεται ότι ένα νόμισμα του πατέρα του Ίνριντ το οποίο χρονολογείται μετά το 850 μπορεί να προκαλέσει ριζική αναθεώρηση στις χρονολογίες. 

Ο Ντέιβιντ Ρόλλασον (γεν. 1950) αποδέχεται τις πληροφορίες του νομίσματος και χρονολογεί την περίοδο της βασιλείας του Έθελρεντ Β΄ μεταξύ 854 και 862 και τον σφετερισμό του Ρέντγουλφ το 858. Ελάχιστα πράγματα από γνωστές πηγές είναι γνωστά από την περίοδο της βασιλείας του Έθελρεντ Β΄, η ανατροπή του από τον Ρέντγουλφ είναι δεδομένη και έχει επιβεβαιωθεί από τα νομίσματα αλλά έπεσε την ίδια χρονιά σε μάχη εναντίον των Βίκινγκ, ο ίδιος δολοφονήθηκε επίσης λίγα χρόνια αργότερα για άγνωστη αιτία. Η μορφή των μικρών νομισμάτων με μικρή περιεκτικότητα σε ασήμι που ξεκίνησε η κοπή τους στην διάρκεια της βασιλείας του πατέρα του συνεχίστηκε σε μεγάλο βαθμό και κατά τη διάρκεια της βασιλείας του Έθελρεντ με κέντρο το νομισματοκοπείο της Γιορκ. Οι νομισματοκόποι τον έχουν αναγνωρίσει σαν εγγονό του Ίρντγουλφ της Νορθουμβρίας, τον Έθελρεντ Β΄ διαδέχθηκε σύμφωνα με όλες τις πηγές ο Όσμπερτ της Νορθουμβρίας.

## Παραπομπές


## Πηγές
* Higham, N.J., The Kingdom of Northumbria AD 350-1100. Stroud: Sutton, 1993
* Kirby, D.P. (2000). The Earliest English Kings (Revised ed.). London, UK: Routledge. 
*Rollason, David (2004). "Eardwulf (fl. 796–c.830), king of Northumbria". Oxford Dictionary of National Biography. Oxford University Press. 
*Yorke, Barbara, Kings and Kingdoms of early Anglo-Saxon England. London: Seaby, 1990. 

## Εξωτερικοί συνδεσμοι
* Έθελρεντ

Κατηγορία:Βασιλείς της Νορθουμβρίας
Κατηγορία:Βασιλικός Οίκος της Νορθουμβρίας
Kepler-90f

Ο **Κέπλερ-90f** είναι  εξωπλανήτης σε τροχιά γύρω από το άστρο Kepler-90, που βρίσκεται στον αστερισμό του Δράκοντα σε απόσταση από τη Γη 2.545 ετών φωτός. Ανακαλύφθηκε από το* τηλεσκόπιο Κέπλερ*, τον Οκτώβριο του 2013. Είναι σε τροχιά γύρω από το μητρικό άστρο σε απόσταση μόνο 0,48 AU, και ολοκληρώνει μια τροχιά κάθε 124,91 ημέρες.
κέντρο|μικρογραφία|500x500εσ|<center>Το πλανητικό σύστημα του Κέπλερ-90  Σύστημα σε Σύγκριση με το Ηλιακό μας Σύστημα</center>

## Αναφορές


Κατηγορία:Καυτοί Ποσειδώνες
Κατηγορία:Δράκων (αστερισμός)
Αστέρι (τοπωνύμιο)

Με την ονομασία **Αστέρι** μπορεί να αναφέρονται τα εξής τοπωνύμια:

## Οικισμοί
* το Αστέρι Αχαΐας
* το Αστέρι Λακωνίας
* το Αστέρι Λυγερέα Λακωνίας
* το Αστέρι Ρεθύμνου

Κατηγορία:Αποσαφηνίσεις ελληνικών τοπωνυμίων
Ελληνο-Μαυροβουνιακές σχέσεις

Οι **Ελληνο-Μαυροβουνιακές σχέσεις** είναι οι διμερείς σχέσεις μεταξύ της Ελλάδας και του Μαυροβουνίου. Οι σχέσεις μεταξύ του Πριγκιπάτου του Μαυροβουνίου και του Βασιλείου της Ελλάδος ξεκίνησαν επίσημα το 1881. Η Ελλάδα αναγνώρισε το Μαυροβούνιο στις 13 Ιουνίου 2006. Και οι δύο χώρες συνήψαν διπλωματικές σχέσεις στις 18 Δεκεμβρίου του 2006. Το Μαυροβούνιο έχει πρεσβεία στην Αθήνα. Η Ελλάδα έχει πρεσβεία στην Ποντγκόριτσα.

## Δείτε επίσης
* Εξωτερικές σχέσεις της Ελλάδας
* Εξωτερικές σχέσεις του Μαυροβουνίου

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με το Μαυροβούνιο 

Μαυροβουνιο
Ελλαδα
Αχέντ Ταμίμι

Η **Αχέντ Ταμίμι** (αγγλικά:Ahed Tamimi αραβικά: عهد التميمي) είναι Παλαιστίνια από το Ναμπί Σαλίχ, κόρη του παλαιστίνιου ακτιβιστή Μπάσεμ αλ-Ταμίμι, η οποία έχει συμμετάσχει σε διαμαρτυρίες από το 2012. Έγινε διεθνές σύμβολο του αγώνα των Παλαιστινίων κατά της ισραηλινής κατοχής.

Στις 20 Δεκεμβρίου 2017 συνελήφθη επειδή χαστούκισε και στη συνέχεια έσπρωχνε και κλωτσούσε ισραηλινό στρατιώτη, ο οποίος μία ώρα νωρίτερα είχε πυροβολήσει με πλαστική σφαίρα τον ξάδελφο της Μοχάμεντ Ταμίμι, ο οποίος μαζί με αυτήν και άλλους διαδηλωτές πετούσαν πέτρες σε ισραηλινούς στρατιώτες. Διαμαρτυρόμενη στον στρατιώτη, αυτός την απώθησε αρχικά και εκείνη τον χαστούκισε και στη συνέχεια μαζί με τη μητέρα της και την ξαδέρφη της άρχισαν να τον σπρώχνουν και να τον κλωτσάνε. Οι στρατιώτες παρέμειναν άπραγοι και δεν άσκησαν βία ούτε και συνέλαβαν κανέναν, αλλά όταν το βίντεο που παρουσίαζε την σκηνή διαδόθηκε ταχύτατα, ο ισραηλινός στρατός σε καταδρομική επιχείρηση, συνέλαβε αυτήν και την οικογένειά της. 

Δεκατρείς μέρες μετά τη σύλληψή της Ταμίμι, στη μητέρα της και την ξαδέρφη της απαγγέλθηκαν κατηγορίες για βίαιη επίθεση, παρακίνηση τρίτων να συμμετάσχουν σε παράνομες δραστηριότητες και ρίψη λίθων.

Σε ηλικία 11 χρονών, είχε τραβήξει ξανά τα φώτα της δημοσιότητας, όταν πρωταγωνίστησε σε διαδηλώσεις κατά του Ισραήλ. Σύμφωνα με τους υποστηρικτές της, είναι αγωνίστρια της Ελευθερίας, ενώ οι κατήγοροί της, την χαρακτηρίζουν πιόνι της αντιισραηλινής προπαγάνδας.

## Παραπομπές


## Εξωτερικοί σύνδεσμοι
* 

Κατηγορία:Παλαιστίνιοι ακτιβιστές
Ελληνο-Μολδαβικές σχέσεις

Οι **Ελληνο–Μολδαβικές σχέσεις** είναι οι διμερείς σχέσεις μεταξύ της Ελλάδας και της Μολδαβίας. Η Ελλάδα εκπροσωπείται στη Μολδαβία, μέσω της πρεσβείας στο Κίεβο και του επίτιμου προξενείου στο Κισινάου. Η Μολδαβία εκπροσωπείται στην Ελλάδα μέσω της πρεσβείας της στην Αθήνα που άνοιξε το 2003.

## Ιστορία
Η ελλάδα και η Μολδαβία έχουν δεσμούς από τα μέσα του 20ου αιώνα, λόγω του μεγάλου αριθμού των Ελλήνων κατοίκων στη Μολδαβία που εκδιώχθηκαν από την Ελλάδα λόγω των κομμουνιστικών κλίσεών τους. 

## Διμερής συνεργασία
[μικρογραφία|Συνάντηση του Υπουργού Εξωτερικών της Ελλάδας [Δημήτρης Δρούτσας|Δημήτρη Δρούτσα με τον Μολδαβό Πρέσβη στην Αθήνα Μιχάι Μπαλάν σε μια υπογραφή πρωτοκόλλου το 2011 στην Αθήνα]]
Υπήρξε μια ραγδαία αύξηση ενδιαφέροντος από το 1992 στη Μολδαβία για την ελληνική γλώσσα. Η διδασκαλία της ελληνικής γλώσσας προσφέρεται από τα τρία μεγαλύτερα Μολδαβικά ιδρύματα τριτοβάθμιας εκπαίδευσης. Το τμήμα ελληνικής γλώσσας και πολιτισμού έχει δημιουργηθεί ως μέρος του Κρατικού Πανεπιστημίου της Μολδαβίας το 1998. Η διδασκαλία της ελληνικής γλώσσας θεωρείται υψίστης σημασίας για την ελληνική κοινότητα της Μολδαβίας. Το Ελληνικό Υπουργείο Παιδείας στέλνει υλικό μελέτης για τους μαθητές που παρακολουθούν τα μαθήματα ελληνικής γλώσσας, αλλά και υποτροφίες για το Αριστοτέλειο Πανεπιστήμιο Θεσσαλονίκης.

### Υπερδνειστερία
Η Ελλάδα διαδραματίζει ενεργό ρόλο για την εξασφάλιση ειρηνικής λύσης για το Μολδαβικό πρόβλημα που αφορά την Υπερδνειστερία. 

## Δείτε επίσης
* Πρεσβεία της Μολδαβίας (Αθήνα)

## Παραπομπές


Μολδαβια
Ελλαδα
Σχέσεις Ελλάδας-Λιθουανίας

Οι **σχέσεις Ελλάδας-Λιθουανίας** είναι οι σχέσεις μεταξύ της Ελλάδας και της Λιθουανίας. Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη, του ΝΑΤΟ και της Ευρωπαϊκής Ένωσης.

## Ιστορικές σχέσεις
Η Ελλάδα αναγνώρισε το Κράτος της Λιθουανίας στις 23 Μαΐου 1922, και οι διπλωματικές σχέσεις μεταξύ των δύο κρατών αποκαταστάθηκαν στις 7 Ιανουαρίου 1992. Η Ελλάδα δεν έχει αναγνωρίσει επίσημα την προσάρτηση των Βαλτικών κρατών από την ΕΣΣΔ. Η Λιθουανία έχει πρεσβεία στην Αθήνα από το 1997, και ένα επίτιμο προξενείο στη Θεσσαλονίκη Η Ελλάδα έχει πρεσβεία στη Βίλνιους από τις 2 Ιανουαρίου 2005.

## Κατάλογος διμερών επισκέψεων
* Φεβρουάριος 1997: Ο Πρόεδρος της Λιθουανίας, Αλγκίρντας Μπραζάουσκας επισκέφθηκε την Ελλάδα
* 2 Ιουλίου 2007: Ο Λιθουανός Υπουργός Εξωτερικών Πέτρας Βαϊτιεκούνας επισκέφθηκε την Αθήνα
* Σεπτέμβριος 2008: Ο Πρωθυπουργός της Λιθουανίας Γκεντίμινας Κιρκίλας επισκέφθηκε την Αθήνα

## Διμερείς συμφωνίες
* Συμφωνία προστασίας των επενδύσεων
* Συμφωνία πολιτιστικής, τουριστικής, οικονομικής, βιομηχανικής και τεχνολογικής συνεργασίας
* Συμφωνία για τις οδικές και θαλάσσιες μεταφορές
* Συμφωνία για την αμοιβαία κατάργηση των θεωρήσεων
* Συμφωνία για την επανεισδοχή προσώπων
* Συμφωνία για την προστασία των εμπιστευτικών πληροφοριών

## Δείτε επίσης
* Εξωτερικές σχέσεις της Ελλάδας
* Εξωτερικές σχέσεις της Λιθουανίας

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με τη Λιθουανία 
* Λιθουανικό Υπουργείο Εξωτερικών: Κατάλογος διμερών συνθηκών με την Ελλάδα 
* Λιθουανική πρεσβεία στην Αθήνα 

## Παραπομπές


Λιθουανια
Ελλαδα
Σχέσεις Ελλάδας-Πολωνίας

Οι **Σχέσεις Ελλάδας-Πολωνίας** είναι οι διμερείς σχέσεις ανάμεσα στην Ελλάδα και την Πολωνία. Οι δύο χώρες συνήψαν διπλωματικές σχέσεις το 1919 και αντάλλαξαν πρεσβευτές το 1922. Και οι δύο χώρες είναι πλήρη μέλη της Ευρωπαϊκής Ένωσης, του ΟΟΣΑ, του Οργανισμού για την Ασφάλεια και τη Συνεργασία στην Ευρώπη και του ΝΑΤΟ. Υπάρχουν πάνω από 3.000 άτομα ελληνικής καταγωγής που ζουν στην Πολωνία, και πάνω από 20.000 άτομα πολωνικής καταγωγής που ζουν στην Ελλάδα.

Οι διμερείς σχέσεις των δύο χωρών χαρακτηρίζονται ως πολύ καλές και φιλικές.

## Κρατικές επισκέψεις
**Προεδρικές και πρωθυπουργικές επισκέψεις από την Ελλάδα στην Πολωνία**
* Πρωθυπουργός Κώστας Σημίτης (2003)
* Πρόεδρος Κάρολος Παπούλιας (2013)
**Πρωθυπουργικές και Προεδρικές επισκέψεις από την Πολωνία στην Ελλάδα**
* Πρόεδρος Αλεξάντερ Κφασνιέφσκι (2003)
*Πρωθυπουργός Λέσεκ Μίλερ (2003)
*Πρωθυπουργός Ντόναλντ Τουσκ (2009)
* Πρόεδρος Άντζεϊ Ντούντα (2017)

## Κατάλογος διμερών συνθηκών
* Μνημόνιο Αμοιβαίας Κατανόησης για τη Συνεργασία στον τομέα της Αμυντικής Βιομηχανίας (Βαρσοβία, 29 Ιουνίου, 2004),
* Συμφωνία για την οικονομική, επιστημονική και τεχνική συνεργασία στον τομέα της Γεωργίας των Οικονομικών επιστημών των τροφίμων (Αθήνα, 7 Σεπτεμβρίου, 1995),
* Συμφωνία για τη Συνεργασία στην Επιστήμη και την Τεχνολογία (Βαρσοβία, 9 Νοεμβρίου 1998)
* Συμφωνία για την αποφυγή της διπλής φορολογίας (28 Μαΐου 1987).

## Κατάλογος διπλωματικών αποστολών
* Η Ελλάδα έχει πρεσβεία στη Βαρσοβία.
* Η Πολωνία έχει πρεσβεία στην Αθήνα.

Αρχείο:Ambasada Grecji w Warszawie.JPG|Πρεσβεία της Ελλάδας στη Βαρσοβία
Αρχείο:Polish Ambassy in Athens.jpg|Πρεσβεία της Πολωνίας στην Αθήνα


## Δείτε επίσης
*Έλληνες στην Πολωνία

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με την Πολωνία 
* Ελληνική πρεσβεία στη Βαρσοβία
* Πολωνική πρεσβεία στην Αθήνα

## Παραπομπές



Πολωνια
Ελλαδα
Σχέσεις Ελλάδας-Ολλανδίας

Οι **Σχέσεις Ελλάδας-Ολανδίας **είναι οι διμερείς σχέσεις ανάμεσα στην Ολλανδία και την Ελλάδα. Από το 1834, οι δύο χώρες έχουν διπλωματικές σχέσεις. Η Ολλανδία έχει πρεσβεία στην Αθήνα και 12 επίτιμα προξενεία στην Κέρκυρα, το Ηράκλειο, την Καλαμάτα, την Καβάλα, την Πάτρα, τον Πειραιά, τη Ρόδο, τη Σάμο, τη Σύρο, τη Θεσσαλονίκη, το Βόλο και τα Ιωάννινα. Η Ελλάδα έχει πρεσβεία στην Χάγη, και το γενικό προξενείο στο Ρότερνταμ.

Και οι δύο χώρες είναι πλήρη μέλη του ΝΑΤΟ και της Ευρωπαϊκής Ένωσης.

## Πολιτισμός
Το Ολλανδικό Ινστιτούτο Αθηνών άνοιξε το 1984 και είναι ένα από τα 17 ξένα αρχαιολογικά ινστιτούτα στην Αθήνα.

## Δείτε επίσης
* Εξωτερικές σχέσεις της Ολλανδίας
* Εξωτερικές σχέσεις της Ελλάδας
* Έλληνες στην Ολλανδία

## Εξωτερικοί σύνδεσμοι
* Σελίδα του Ολλανδικού Υπουργείου Εξωτερικών για τις σχέσεις με την Ελλάδα (στα ολλανδικά)
* Ολλανδική πρεσβεία στην Αθήνα
* Σελίδα του Ελληνικού Υπουργείου Εξωτερικών για τις σχέσεις με την Ολλανδία 
* Έλληνες ομογενείς στην Ολλανδία

Ολλανδια
Ελλαδα
Φερδινάνδος της Καστίλης

Ο **Φερδινάνδος**, ισπαν. don Fernando (1189 - 14 Οκτωβρίου 1211) από τον Καστιλιανό Οίκο της Ιβρέα ήταν διάδοχος της Καστίλης.

## Βιογραφία
Ήταν ο πρωτότοκος (επιζήσας) γιος του Αλφόνσου Η΄ της Καστίλης και της Ελεονόρας των Ανζού, κόρης του Ερρίκου Β΄ της Αγγλίας.

Γεννήθηκε στην Κουένκα και ήταν πρίγκιπας (infante) της Καστίλης. Τα χρονικά τον περιγράφουν ως δυνατό, όμορφο, ευλαβή και με σταυροφορικό ζήλο. Το Chronicon mundi τού ιστορικού Λούκας δε Τουύ αναφέρει ότι ήθελε να εκτοπίσει τους Εβραίους από την Ισπανία. 

Καθώς επέστρεφε από μία εκστρατεία στα όρη Σαν Βιθέντε εναντίον των Μουσουλμάνων, ασθένησε από πυρετό στη Μαδρίτη και απεβίωσε. Τάφηκε στο Μπούργος (πρωτεύουσα της Λεόν), στη μονή Λας Ουέλγας. Ο πατέρας του ετοίμαζε την εκστρατεία εναντίον της Λας Νάβας δε Τολόσα, όταν έμαθε το συμβάν. Το πένθος του ήταν απαρηγόρητο και ο στρατός μαζεύτηκε γύρω του για να τον παρηγορήσει, όπως και η σύζυγός του Ελεονόρα. Έκανε δωρεά υπέρ του γιου του στο Νοσοκομείο ντελ Ρέυ υ ντε λα Ρέινα και στη μονή Λας Ουέλγας.

Ο τροβαδούρος Ζιρώτ ντε Καλάνσο έγραψε ένα ποίημα στο Οσσιτανικά εξαίροντας τις αρετές του και παραβάλλοντάς τον με τα αδέλφια της Ελεονόρας Ερρίκος ο Νεότερος, Ριχάρδος ο Λεοντόκαρδος και Γοδεφρείδος Β΄ της Βρετάνης .

### Πρόγονοι


## Αναφορά σε Πηγές


## Πηγές
*Bianchini, Janna. *The Queen's Hand: Power and Authority in the Reign of Berenguela of Castile*. Philadelphia: University of Pennsylvania Press, 2012.
*Chaytor, Henry John. ''The Troubadours'' Cambridge: Cambridge University Press, 1912.
*Jewers, Caroline. "Another Arthur among the Troubadours". *Tenso* **24**, 1 (2009): 20–46.
*Rucquoi, Adeline. "La royauté sous Alphonse VIII de Castille". *Cahiers de linguistique hispanique médiévale* **23** (2000): 215–41.
*Salvador Martínez, H. *Alfonso X, the Learned: A Biography*. Odile Cisneros, trans. Leiden: Brill, 2010.
*Vann, Theresa M. "The Theory and Practice of Medieval Castilian Queenship". *Queens, Regents and Potentates*, Women of Power, I, ed. Theresa M. Vann. Cambridge: Academia, 1993.

Κατηγορία:Καστιλιανός Οίκος της Ιβρέας
Φρειδερίκος της Καστίλης

Ο **Φρειδερίκος**, ισπαν. Fadrique (1223 - 1277) από τον Καστιλιανό Οίκο της Ιβρέας ήταν πρίγκιπας (infante) της Καστίλης.

## Βιογραφία
Ήταν ο δευτερότοκος γιος του Φερδινάνδου Γ΄ της Καστίλης & Λεόν και της Ελισάβετ της Σουαβίας, κόρης του Φιλίππου δούκα της Σουαβίας και της Ειρήνης Αγγελίνας.

Γεννήθηκε στη Γκουαδαλαχάρα. Έπειτα από την κατάκτηση της Σεβίλλης, ήταν απογοητευμένος από τη διακυβέρνηση του αδελφού του Αλφόνσου Ι΄ και μάλλον συμμετείχε στην εξέγερση του άλλου αδελφού του Ερρίκου το 1255. Εξορίστηκε από τη χώρα το 1260 και με τον Ερρίκο πρόσφεραν τις υπηρεσίες τους ως περιφερόμενοι ιππότες στον σουλτάνο Μουχάμαντ Αλ Μουστανσίρ σουλτάνο της Τυνησίας.

Έπειτα υπηρέτησε τον Μαμφέδο των Χοενστάουφεν της Σικελίας και πολέμησε στη μάχη του Μπενεβέντο το 1266. Διέφυγε πριν την ήττα και επέστρεψε στην Τύνιδα. Το 1267 έγινε στη Σικελία εξέγερση εναντίον του Καρόλου των Καπετιδών-Ανζού και αυτό του έδωσε την ευκαιρία να επιστρέψει υπέρ του Κορραδίνου των Χοενστάουφεν, ανιψιού του Μαμφρέδου. Ο Ερρίκος, που είχε στη Ρώμη γίνει συγκλητικός, υποστήριξε και εκείνος τον Κορραδίνο. Μετά τη μάχη του Ταλιακότσο και την ήττα του Κορραδίνου υποχρεώθηκε να παραδοθεί στο Αγκριτζέντο (Ακράγαντα) το 1269. Διέφυγε τη φυλάκιση και μετέβη στην Τυνησία, όπου πολέμησε εναντίον της Η΄ Σταυροφορίας το 1270.

Το 1272 συμφιλιώθηκε με τον αδελφό του Αλφόνσο Ι΄ και επέστρεψε στην Καστίλη, όπου έγινε σύμβουλός του. Ενεπλάκη σε συνωμοσία για τη διαδοχή και εκτελέστηκε μυστικά από τον Αλφόνσο Ι΄ το 1277.

### Πρόγονοι


## Πηγές
* Runciman, Steven (1958). The Sicilian Vespers. Cambridge University Press. ISBN 0-521-43774-1

## Εξωτερικοί σύνδεσμοι
* The Worlds of Alfonso the Learned and James the Conqueror

## Αναφορές


Κατηγορία:Καστιλιανός Οίκος της Ιβρέας
Μάικ Ντέιβις

Ο **Μάικ Ντέιβις** (*Mike Davis* 1946 - 2022) είναι Αμερικάνος συγγραφέας, κοινωνιολόγος, θεωρητικός της πόλης και της αστικής ανάπτυξης, ιστορικός και πολιτικός ακτιβιστής. Ευρέως γνωστός για την έρευνά του σε θέματα εξουσίας και κοινωνικών τάξεων στη Νότια Καλιφόρνια, από όπου και κατάγεται.

Απεβίωσε στις 25 Οκτωβρίου 2022 σε ηλικία 76 ετών.

## Βιβλία στα ελληνικά
*ΠΕΡΑ ΑΠΟ ΤΟ BLADE RUNNER, ΑΣΤΙΚΟΣ ΕΛΕΓΧΟΣ - Η ΟΙΚΟΛΟΓΙΑ ΤΟΥ ΦΟΒΟΥ

## Σνεντεύξεις
*Mike Davis: ο «προφήτης της καταστροφής» της Καλιφόρνια (απ’ τις τελευταίες του συνεντεύξεις, 2022), μετάφραση, δημοσίευση: Αυτολεξεί
*Mike Davis: «Να παλέψουμε με ελπίδα, να παλέψουμε χωρίς ελπίδα, αλλά να παλέψουμε ολοκληρωτικά»,Unfollow, 1/3/2016

## Άρθρα για τον Μάικ Ντέιβις
*Το Πεντάγωνο σκηνοθετεί το πραγματικό Blade Runner , Εφημερίδα των Συντακτών, 23/12/2016
*Λος Αντζελες Εμπιστευτικό, Το βήμα, 16/01/2014

## Παραπομπές


Κατηγορία:Αμερικανοί συγγραφείς
God Is Dead?

Το "**God Is Dead?**" είναι ένα τραγούδι του αγγλικού heavy metal συγκροτήματος Black Sabbath, το οποίο συμπεριλήφθηκε στο τελευταίο στούντιο άλμπουμ τους, *[[13 (άλμπουμ των Black Sabbath)|13]]*, του 2013. Το τραγούδι κυκλοφόρησε και ως single, το πρώτο από τον εν λόγω δίσκο. Επίσης, ήταν το πρώτο single με τον Ozzy Osbourne, στα φωνητικά από το 1998. Το τραγούδι έγινε διαθέσιμο και για digital download. Το single έφτασε έως και το νούμερο 6 των βρετανικών Rock Charts.

Ο τίτλος του τραγουδιού είναι εμπνευσμένος από τη γνωστή φράση του Γερμανού φιλοσόφου Νίτσε: «*Ο Θεός είναι νεκρός. Θα παραμείνει νεκρός. Και εμείς τον σκοτώσαμε [...]*». Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Πίτερ Ζόζεφ. Το εν λόγω κομμάτι είναι ένα από τα γνωστότερα του τελευταίου δίσκου του σχήματος, ενώ το 2014, κέρδισε και Grammy Καλύτερης Metal Ερμηνείας. Αυτό ήταν το πρώτο Grammy για τους Black Sabbath ύστερα από 14 χρόνια. 

## Παραπομπές


## Εξωτερικοί σύνδεσμοι
* God Is Dead? στο YouTube

Κατηγορία:Τραγούδια του 2013
Κατηγορία:Singles του 2013
Κατηγορία:Τραγούδια των Black Sabbath
Κατηγορία:Singles της Republic Records
Θεόδωρος Παντέχνης

Ο **Θεόδωρος Παντέχνης** ήταν σημαντικός Βυζαντινός αξιωματούχος, ο οποίος έδρασε κατά την διάρκεια της βασιλείας του Μανουήλ Α΄ Κομνηνού (1143-1180) και της αντιβασιλείας του Αλεξίου Β΄ Κομνηνού (1180-82).

Ο Παντέχνης κατείχε το αξίωμα του *[[επί των οικειακών]]*, δηλαδή ήταν επικεφαλής του κύριου φορολογικού τμήματος της κυβερνήσεως της Βυζαντινής Αυτοκρατορίας, αδιαλείπτως από το 1148 έως το 1182. Κατά την ίδια περίοδο κατείχε σειρά υψηλών δικαστικών αξιωμάτων, ξεκινώντας από *[[κοιαίστωρ]]* το 1164, προβιβαζόμενος σε *[[δικαιοδότης|δικαιοδότη]]* προς το 1166, και, τέλος, καταλήγοντας ως Έπαρχος της Κωνσταντινούπολης το 1182.

## Παραπομπές


## Πηγές
* 

Κατηγορία:Βυζαντινοί του 12ου αιώνα
Κατηγορία:Έπαρχοι Κωνσταντινούπολης
Κατηγορία:Αξιωματούχοι του Μανουήλ Α΄ Κομνηνού
The Wizard (τραγούδι, Black Sabbath)

Το "**The Wizard**" είναι ένα τραγούδι του αγγλικού heavy metal συγκροτήματος Black Sabbath, το οποίο συμπεριλήφθηκε στον πρώτο τους δίσκο, ονόματι *[[Black Sabbath (άλμπουμ)|Black Sabbath]]*, του 1970. Την ίδια χρονιά είχε κυκλοφορήσει ως b-side του Paranoid single, καθώς και πρώτο από τον εν λόγω δίσκο. Το single κατάφερε να εισέλθει σε charts, όπως στα αμερικανικά Billboard Hot 100, φτάνοντας το νούμερο 61. 

Το κομμάτι γράφτηκε κι από τα τέσσερα μέλη του συγκροτήματος. Οι στίχοι του τραγουδιού αφορούν έναν μάγο, ο οποίος χρησιμοποιεί μαγεία, ώστε να βοηθήσει ανθρώπους που συναντά. Χρόνια αργότερα της κυκλοφορίας του τραγουδιού, ο μπασίστας Γκίζερ Μπάτλερ, ανέφερε ότι οι στίχοι του τραγουδιού εμπνεύστηκαν από τον μάγο Gandalf, του *[[Ο Άρχοντας των Δαχτυλιδιών]]*. Την εποχή εκείνη θεωρούταν ωστόσο ότι γράφτηκε για τον drug dealer του συγκροτήματος. Το τραγούδι, ένα από τα γνωστότερα του δίσκου, έχει διασκευαστεί από καλλιτέχνες όπως ο Ζακ Γουάιλντ και οι Nativity in Black.

## Παραπομπές


## Εξωτερικοί σύνδεσμοι
* The Wizard  στο MetroLyrics.com

Κατηγορία:Τραγούδια του 1970
Κατηγορία:Τραγούδια των Black Sabbath